3.2 Lefapha la Ditaba tsa ka Hara Naha le fana ka mefuta e fapaneng ya ditshebeletso naheng ka bophara. Mohlala, le fana ka ditshebeletso tsa ho ngodisa bana ba sa tswa hlaha le ho fana ka dibukana tsa boitsebiso, hape lefapha le dumella batho ho fumana ditshebeletso tsa setjhaba tsa motheo. Le boela le fana ka ditokomane tse hlokwang ke baeti ba lakatsang ho etsa kgwebo naheng ena mme le bebofatsa motsamao wa batho ba nang le boitsebelo bo haellang ho kena naheng. Kgaello ya bokgoni bona e hlwauwe e le tshita e kgolo bakeng sa ho matlafatsa tlhahiso mmoho le kgolo ya ekonomi. Ka kakaretso, Lefapha la Ditaba tsa ka Hara Naha le phehisa haholo ntlheng ya phumantsho ya ditshebeletso tsa setjhaba mmoho le ho tshehetsa kgolo ya moruo naheng ena. Sena se bolela hore lefapha le tlamehile ho ba le matla a ho fana ka ditshebeletso tsena ka potlako hape ka ho phethahala, hape sepheo e le ho tshehetsa ASGISA le JIPSA.